b'\n_START_ARTICLE_\nSimetrija CP\n_START_PARAGRAPH_\nSimetrija CP pomeni simetrijo (obna\xc5\xa1anje) fizikalnih koli\xc4\x8din pri transformacijah, ki jih sestavljata dve operaciji: sprememba naboja (oznaka C) in zrcaljenje (oznaka P). To pomeni, da spremenimo delec v njegov antidelec (sprememba naboja) in nastalo situacijo zrcalimo (spremenimo predznak vsem trem koordinatam) preko neke to\xc4\x8dke. Simetrija CP je tako kombinacija dveh simetrij: simetrije P in simetrije C. V naravi se lahko kr\xc5\xa1i vsaka od teh simetrij posebej. Ne ohranja pa se niti kombinacija simetrij, to je simetrija CP. Pri\xc4\x8dakovali bi, da fizikalni zakoni sledijo ohranitvi simetrije CP. To bi pomenilo, da bi morali biti vsi fizikalni zakoni neodvisni na zamenjavo naboja in zamenjavo leve strani z desno. Poskusi pa so pokazali, da se to ne dogaja. Opazili so, da se v nekaterih primerih prihaja do kr\xc5\xa1itve simetrije CP. To je opazno pri \xc5\xa1ibkih interakcijah._NEWLINE_V vesolju se ne ohranja niti simetrija C niti simetrija P. Primer je razpad kaonov. V veliko primerih s simetrijo CP povezujemo tudi simetrijo CPT, ki vklju\xc4\x8duje \xc5\xa1e obrat \xc4\x8dasa. Obi\xc4\x8dajno pa za simetrijo CP privzamemo, da vsebuje tudi \xc4\x8das._NEWLINE_Simetrija CP spada med nezvezne (diskretne) simetrije.'